Mara li dalgħodu kienet se żżur priġunier fil-ħabs inqabdet tipprova ddaħħal id-droga f’ħalqha. Hija nqabdet hija u dieħla waqt tfittxija li saret mill-uffiċjali tal-ħabs. Bil-każ ġew infurmati l-pulizija u nfethet inkjesta. Fi stqarrija ntqal li d-droga li nstabet fuqha tidher li kienet eroina. L-awtoritajiet tal-ħabs identifikaw anke l-priġunier li għalih kienet ser tiddaħħal id-droga l-ħabs u dan intbagħat f’diviżjoni oħra tal-ħabs. Fl-istqarrija ntqal li fuq struzzjonijiet tal-Ministru għall-Intern Manuel Mallia bħalissa qegħdin jiġu mħarrġa l-klieb biex ixxommu d-droga ħalli tissaħħaħ il-ġlieda kontra d-droga fil-Faċiltà Korrettiva ta’ Kordin.